stanford-oval/wikipedia huggingface dataset:
Hemppo
Levinneisyys

Lähes koko Eurooppa pohjoisimpia osia lukuun ottamatta sekä Pohjois-Afrikka ja Lähi-itä. Suomessa pesii 10 000–20 000 paria Oulu–Joensuu-linjan eteläpuolella. Runsain se on Etelä-Suomen viljelyalueilla.
Pääosa suomalaisista hempoista muuttaa elo-lokakuussa Keski-Eurooppaan, mistä ne palaavat maalis–huhtikuussa. Talvehtimaan jää vaihteleva määrä hemppoja rikkaruohostoihin.
Elinympäristö

Hemppo on kulttuurilintu. Se viihtyy pihoilla, puistoissa, varastoalueilla ja peltojen laitamilla.
Lisääntyminen

Tiivis korsipesä katajassa, tiheässä pensaassa tai puupinossa.
Munii huhtikuussa 4–6 sinertävää munaa, mahdollinen toinen pesye kesä-elokuussa. Naaras hautoo 12–14 vrk, ja poikaset lähtevät pesästä pariviikkoisina.
Ravinto

Hempon pääasiallista ravintoa ovat rikkakasvien siemenet ja vähässä määrin hyönteiset.
Aiheesta muualla

Hemppo viikon luontoäänenä
LuontoPortti: Hemppo (Carduelis cannabina)
ITIS: Carduelis cannabina (englanniksi)
Hempon munia.
632

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Kuolleita

8. huhtikuuta – Karibert II, Akvitanian kuningas.
Kilperik, Akvitanian kuningas.
8. kesäkuuta – Islamin profeetta Muhammad.
12. lokakuuta – Edwin, Northumbrian kuningas.
Eugen Szenkar

Eugen Szenkar
Eugen Szenkar (unk. Szenkár Jenő; 9. huhtikuuta 1891 Budapest – 28. maaliskuuta 1977 Düsseldorf) oli unkarilainen kapellimestari.
Szenkar opiskeli alun perin isänsä Nándor Szenkárin johdolla ja sitten Budapestin musiikkiakatemiassa. Hän johti Prahan Deutsches Landestheaterissa (1911–1913), Budapestin Volksoperissa (1913–1915), Salzburgin Mozarteumissa (1915–1916), Altenburgissa (1916–1920), Frankfurt am Mainin oopperassa (1920–1923), Berliinin Volksoperissa (1923–1924) ja Kölnin oopperassa (1924–1933).
Szenkar juutalaisena pakeni Saksasta vuonna 1933 natsien noustua valtaan. Hän lähti alun perin Neuvostoliittoon. Vuodesta 1944 hän johti Brasilian sinfoniaorkesteria Rio de Janeirossa. Szenkar palasi Saksaan vuonna 1950. Hän johti oopperaa Mannheimissa ja Düsseldorfissa. Hän esiintyi myös Tel Avivissa. Szenkar nautti kapellimestarina laajaa arvostusta ennen toista maailmansotaa, mutta jäi sittemmin vähäiselle huomiolle.
Härmästä poikia kymmenen

| Härmästä poikia kymmenen |
| --- | --- |

Ohjaaja:  Ilmari Unho
Käsikirjoittaja:  Artturi Leinonen
Perustuu:  lauluun ”Isontalon Antti ja Rannanjärvi”
Tuottaja:  Risto Orko
Säveltäjä:  Ahti Sonninen
Kuvaaja:  Eino Heino
Leikkaaja:  Armas Laurinen
Lavastaja:  Ville Hänninen
Pääosat:  Tauno Palo Yrjö Kantoniemi Kalervo Nissilä Kauko Helovirta
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  15. syyskuuta 1950
Kesto:  79 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Härmästä poikia kymmenen on Ilmari Unhon ohjaama suomalainen elokuva vuodelta 1950. Elokuva kertoo Antti Isotalosta ja muista 1860-luvun Etelä-Pohjanmaan häjyistä. Heidän kuriin saattamisekseen pitäjään tulee uusi vallesmanni. Laulun ”Isontalon Antti ja Rannanjärvi” ruman vallesmannin asemaan on sijoitettu nimismies Grönberg. Mukana on paikallisia harrastajanäyttelijöitä.
Näyttelijät

| 0 | 1 | 2 |
| --- | --- | --- |
|  Tauno Palo  | … |  Isoo-Antti   |
|  Yrjö Kantoniemi  | … |  Rannanjärven Iikka   |
|  Yrjö Kantoniemi  | … |  Iisakki Nukari   |
|  Kalervo Nissilä  | … |  Anssin Jukka, Juho Matinpoika   |
|  Kalle Kirjavainen  | … |  nimismies   |
|  Jussi Oksa  | … |  Pouttulan isäntä   |
|  Hilkka Helinä  | … |  Katri   |
|  Kauko Helovirta  | … |  Janne, Isoo-Antin poika   |
|  Arvi Tuomi  | … |  kuvernööri   |
|  Tauno Pyhälahti  | … |  tuomari   |
|  Kyllikki Väre  | … |  Maija   |
Vastaanotto

Aikalaiskriitikot kiittivät näyttelijätyötä ja erityisesti Tauno Palon roolisuoritusta, ja osa kriitikoista suhtautui muutenkin hyvin myönteisesti. Olavi Veistäjän mukaan elokuva oli "kiistattomasti on parhaita suomalaisia filmejä, mitä milloinkaan on tehty", mutta toisaalta esimerkiksi Paula Talaskivi sanoo arviossaan, että "kokonaisuudelle [olisi] ollut eduksi, jos itse juoniaines olisi tukevampi".
Kansanballadiksi luonnehditusta elokuvassa olisi Arto Pajukallion arvion mukaan ollut aineksia ”westernien asetelmia hyödyntävään intohimojen, ristiriitojen ja lainsuojattomuuden kuvaukseen”. Pertti Avolan (Helsingin Sanomat) mukaan kyseessä on ”Unhon ehkä paras elokuva”.
Tauno Palo palkittiin roolisuorituksestaan parhaan miespääosan Jussi-palkinnolla vuonna 1950.
Aiheesta muualla

Härmästä poikia kymmenen Elonet., katsottavissa kokonaan.
Härmästä poikia kymmenen Internet Movie Databasessa (englanniksi)
630-luku eaa.

| --- | --- |
Vuosisadat: 700-luku eaa. · 600-luku eaa. · 500-luku eaa.
Vuosikymmenet: 700-luku eaa. · 690-luku eaa. · 680-luku eaa. · 670-luku eaa. · 660-luku eaa. · 650-luku eaa. · 640-luku eaa. · 630-luku eaa. · 620-luku eaa. · 610-luku eaa. · 600-luku eaa. · 590-luku eaa.
Tapahtui vuosikymmenen aikana

638 eaa.: Silphiumia alettiin tuoda Kreikkaan Pohjois-Afrikasta.
631 eaa.: Kyrenen kaupunki perustettiin Pohjois-Afrikkaan.
Syntyneitä

636 eaa. - Thales Miletoslainen, antiikin kreikkalainen esisokraattinen filosofi, valtiomies, insinööri, matemaatikko, tähtitieteilijä ja kosmologi
Härnösandin hiippakunta

| Härnösandin hiippakunta |
| --- | --- |
 vaakuna

Valtio:   Ruotsi
Uskontokunta:  Ruotsin kirkko
Piispanistuin:  Härnösand
Tuomiokirkko:  Härnösandin tuomiokirkko
Piispa:  Eva Nordung Byström
Perustettu:  1647
 
 Svenska kyrkan - Härnösands stift 
Infobox OKVirheellinen NIMI-arvo: 
Härnösandin tuomiokirkko
Härnösandin hiippakunta (ruots. Härnösands stift) on yksi Ruotsin kirkon 13 hiippakunnasta.
Härnösandin hiippakunta perustettiin 1647 Upsalan hiippakunnan pohjoisosaan, ja se ulottui Norrbotteniin ja Lappiin. Nykyisen alueensa hiippakunta sai kun Västerbotten ja Norrbotten erotettiin omaksi, Luulajan hiippakunnaksi. Hiippakunnan tuomiokirkko on Härnösandin tuomiokirkko vuodelta 1846.
Hiippakunta toimi aluksi superintenduurina, kun kuningatar Kristiina määräsi hovisaarnaajansa Petrus Steuchiuksen superintendentiksi Härnösandiin. 1772 superintendentin virasta tuli virallisesti piispanvirka. Härnösandin piispoista kaksi on alkuaan suomalaisia. 1800-luvun alkupuolella piispana oli Oulussa syntynyt ja Turussa opiskellut Franz Mikael Franzén. Hän oli myös tunnettu virsirunoilija. Ensimmäinen suomalainen naispiispa, Tuulikki Koivunen Bylund oli piispana 2000-luvun alkupuolella.
Hiippakuntaan kuuluu 98 seurakuntaa (vuonna 2018), jotka muodostavat 36 pastoraattia ja jakaantuvat viiteen rovastikuntaan. Ne sijaitsevat Ångermanlandissa, Medelpadissa, Jämtlandissa ja Härjedalenissa.
Hiippakunnan nykyinen piispa Eva Nordung Byström vihittiin virkaansa vuonna 14. joulukuuta 2014. Hän on Härnösandin hiippakunnan 26. piispa.
Vuoden 2017 lopussa hiippakunnan alueella asui 375 421 henkilöä, joista 260 797 eli 69,5 prosenttia oli Ruotsin kirkon jäseniä. Hiippakunnan seurakunnissa oli noin 1 000 työntekijää ja noin 1 500 luottamushenkilöä. Hiippakunassa oli noin 200 kirkkorakennusta joista 21 peräisin keskiajalta, 612 730 jumalanpalveluksissa kävijää vuonna 2017. Samana vuonna 53 prosenttia syntyneistä lapsista kastettiin Ruotsin kirkon järjestyksen mukaan ja 44,8 prosenttia kirkkoon kuuluvista 15-vuotiaista osallistui rippikouluun.
Rovastikunnat

Härnösandin hiippakunnan rovastikunnat ovat:
Ådalenin rovastikunta
Örnsköldsvikin rovastikunta
Medelpadin rovastikunta
Pohjois-Jämtlannin rovastikunta
Etelä-Jämtlannin-Härjedalenin rovastikunta
Superintendentit ja piispat

Seuraavat henkilöt ovat toimineet Härnösandin hiippakunnan superintendentteinä ja piispoina:
1647–1683: Petrus Erici Steuchius
1683–1695: Mattias Steuchius
1695–1702: Julius Erici Micrander
1703–1723: Georgius Nicolai Wallin
1723–1726: Petrus Jonae Asp
1728–1744: Nicolaus Sternell
1746–1778: Olof Kiörning (Ensimmäinen piispa, nimike vuonna 1773)
1779–1803: Eric Hesselgren
1805–1812: Carl Gustaf Nordin
1814–1830: Erik Abraham Almquist
1832–1847: Frans Michael Franzén
1848–1864: Israel Bergman
1865–1875: Anders Fredrik Beckman
1876–1888: Lars Landgren
1888–1908: Martin Johansson
1910–1934: Ernst Frithiof Lönegren
1935–1950: Torsten Bohlin
1951–1958: Gunnar Hultgren
1958–1967: Ruben Josefson
1967–1975: Arne Palmqvist
1975–1983: Bertil Werkström
1983–1991: Bengt G. Hallgren
1991–2001: Karl-Johan Tyrberg
2001–2009: Tony Guldbrandzén
2009–2014: Tuulikki Koivunen Bylund
2014–2024 Eva Nordung Byström
2024 -Teresia Derlén
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Abel François Villemain

| Abel François Villemain |
| --- | --- |
 Abel François Villemain
Henkilötiedot
Syntynyt: 10. kesäkuuta 1790 Pariisi, Ranska
Kuollut: 8. toukokuuta 1870 (79 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Pääteokset:  Éloge de Montaigne  Éloge de Montesquieu
 Nimikirjoitus
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Abel François Villemain (10. kesäkuuta 1790 Pariisi, Ranska – 8. toukokuuta 1870 Pariisi, Ranska) oli ranskalainen kirjailija, professori ja ministeri. Hän toimi opettajantyönsä ohella kirjailijana ja sai Ranskan akatemian palkinnon 1812 teoksista Éloge de Montaigne 1812 ja Éloge de Montesquieu 1816. Hän oli vuodesta 1814 Sorbonnen yliopiston ranskalaisen kirjallisuuden professori, ja hänet valittiin 1821 akatemian jäseneksi.
Villemain sai 1819 nimityksen "maître de requêtes" -virkaan, mutta hänet erotettiin 1827, kun hän joutui Joseph de Villèlen ja ultrarojalistien vihan kohteeksi kirjoitettuaan Chateaubriandin ja Lacretellen kanssa sensuurin poistamiseksi anomuksen, jonka Ranskan akatemia luovutti Kaarle X:lle. Hän oli maineikas luennoitsija ja piti muun muassa 1827–1830 luentoja, jotka saman tien julkaistiin painettuina nimillä Cours d’éloquence (1827) Cours de littérature française (1828–1830).
Ludvig Filip myönsi Villemainille päärin arvon 1831. Hänet valittiin 1834 Ranskan akatemian pysyväksi sihteeriksi, ja hän oli tehtävässä kuolemaansa saakka. Hän oli opetusministeri lokakuusta 1840 tammikuuhun 1845. Ministerinä hän sai aikaan jesuiittojen karkotuksen.
Teokset (valikoima)

Éloge de Montaigne
Éloge de Montesquieu
Histoire de Cromwell, 1819
Lascaris, 1825, historiallisen romaani
Cours d’éloquence, 1827
Cours de littérature française, 1828–1830
Choix d’études sur la littérature contemporaine, 1857
Histoire de Grégoire VII, 1873
Discours et mélanges littéraires (1846),
Études d'histoire moderne (1846)
Études de littérature ancienne et étrangère (1846)
Aiheesta muualla

Kuvia tai muita tiedostoja aiheesta Abel François Villemain Wikimedia Commonsissa
Formidable

Formidable voi tarkoittaa seuraavia asioita:
Formidable (La Toya Jacksonin albumi) La Toya Jacksonin albumi vuodelta 1992
Formidable (Oui Ouin albumi) ranskalaisen pop-yhtyeen Oui Ouin albumi vuodelta 1991
Laivat

Formidable-luokka (fregatti) kuuden aluksen muodostama fregattiluokka
Formidable (1691), 96-tykkinen linjalaiva
Formidable (1751), 80-tykkinen linjalaiva
Formidable (1795), Téméraire-luokan linjalaiva
Formidable (1795), 80-tykkinen linjalaiva
Formidable (1824)
FS Formidable (1885), ironclad taistelulaiva
Formidable-luokka (taistelulaiva) taistelulaivaluokka
HMS Formidable (1759), 80-tykkinen toisen luokan linjalaiva
HMS Formidable (1777), Barfleur-luokan 90-tykkinen toisen luokan linjalaiva
HMS Formidable (1825), Ganges-luokan 80-tykkinen toisen luokan linjalaiva
HMS Formidable (1898), Formidable-luokan taistelulaiva
HMS Formidable (67), Illustrious-luokan lentotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Formidable”, voi hakea sivunnimihaulla, laajalla sivunnimihaulla tai tekstihaulla.
63. hikō sentai

| 63>  hikō sentai |
| --- | --- |
Toiminnassa:  helmikuu 1943 – 25. heinäkuuta 1944
Valtio:   Japani
Rooli:  hävittäjätoiminta
63. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1943 Honshun pohjoisosassa Hachinohessa. Se muodostettiin 54. ja 244. hikō sentain sekä 104. kyoiku hikō rentain luovuttamista joukoista.
Sentain luutnantti Hiroshi Endon johtama osasto osallistui tammikuusta huhtikuuhun 1944 Uuden-Guinean taisteluihin.
Kalusto

Yhtymän kalustona olivat:
Nakajima Ki-27 helmikuu – heinäkuu 1943
Nakajima Ki-43-II heinäkuu 1943 – 25. heinäkuuta 1944
Komentajat

Yhtymän komentajana oli koko ajan majuri Magoji Hara.
62 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Syntyneitä

Ptolemaios XIII – Egyptin faarao (tai 61 eaa.)
Kuolleita

Catilina – roomalainen poliitikko
Herslebs gate

Katunäkymää vuonna 2020.
Herslebs gate on katu Grünerløkkan ja Gamle Oslon kaupunginosissa Oslossa. Se kulkee Schous plassilta Tøyengatalle ja on nimetty teologi Svend Borchmann Herslebin mukaan.
Kuvia

Herslebs gate 20: Hersleb-lukio (Harald Aars, 1922)
Herslebs gate 26: Vahlin koulu (Harald Olsen, 1897)
Herslebs gate 43: Tøyenin kirkko (1907)
Aiheesta muualla

Kuvia tai muita tiedostoja aiheesta Herslebs gate Wikimedia Commonsissa
Femto

Femto (tunnus f) on SI-järjestelmän kerrannaisyksikön etuliite, joka tarkoittaa tuhannesbiljoonasosaa (10-15).  Esimerkiksi femtoampeeri (fA) on tuhannesbiljoonasosa ampeeria (A) ja siten
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Luunmurskaajat (vuoden 2005 elokuva)

| Luunmurskaajat> The Longest Yard |
| --- | --- |

Ohjaaja:  Peter Segal
Käsikirjoittaja:  Sheldon Turner
Tuottaja:  Adam Sandler
Säveltäjä:  Teddy Castellucci
Kuvaaja:  Dean Semler
Leikkaaja:  Jeff Gourson
Pääosat:   Adam Sandler  Nelly  Burt Reynolds  Chris Rock 
Valmistustiedot
Valmistusmaa:  Yhdysvallat
Tuotantoyhtiö:  MTV Films Happy Madison Productions Columbia Pictures Paramount Pictures
Levittäjä:  InterCom Netflix Columbia Pictures Paramount Pictures
Ensi-ilta:  Yhdysvallat 26. lokakuuta 2005
Kesto:  113 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Luunmurskaajat on vuonna 1974 valmistuneesta samannimisestä toimintakomediaelokuvasta tehty uusintaversio vuodelta 2005. Elokuvan pääosissa ovat Adam Sandler, Nelly, Burt Reynolds ja Chris Rock. Adam Sandler esittää Paul Crew’ta, joka on yksi NFL:n parhaimpia pelaajia. Hän ei ole pelannut yhtään peliä kuuteen vuoteen, hävittyään tahallaan yhden tärkeimmistä otteluista. Hän joutuu pahamaineiseen vankilaan, jossa hän alkaa opettamaan vangeille amerikkalaista jalkapalloa, jotta he voisivat pelata vartijoita vastaan suuressa sopupelissä.
Eugène Grisot

| Mitalit | Mitalit | Mitalit |  |
| --- | --- | --- | --- |
|  Eugène Grisot |  Eugène Grisot |  Eugène Grisot |  |
Maa:   Ranska
Miesten jousiammunta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | Mannermainen tyyli |  |
|  Hopeaa | Antwerpen 1920 | 33 m liikkuva lintu, joukkuekilpailu |  |
|  Hopeaa | Antwerpen 1920 | 50 m liikkuva lintu, joukkuekilpailu |  |
|  Pronssia | Antwerpen 1920 | 28 m liikkuva lintu, joukkuekilpailu |  |
Eugène François Grisot (19. joulukuuta 1866 Frétigney-et-Velloreille – 2. toukokuuta 1936 Pariisi) oli ranskalainen jousiampuja ja olympiavoittaja.
Grisot voitti Lontoon olympialaisissa 1908 kultaa mannermaisella tyylillä ja kilpaili myös kaksoisyorkilaiskierroksella, jolla hän jäi yhdeksänneksitoista. Hän ampui Antwerpenin kisoissa 1920 maansa kolmessa liikkuvan linnun joukkueessa, joista kaksi sai hopeisen ja yksi pronssisen mitalin. Grisot oli kisojen aikaan 53-vuotias.
Eugen Wist
Aiheesta muualla

Eugen Wistin sotilaskantakortti. Digi.narc.fi.
Eugène Georges Joseph Lecrosnier

Eugène Georges Joseph Lecrosnier (20. huhtikuuta 1923 Maupertuis – 15. lokakuuta 2013) oli ranskalainen roomalaiskatolinen piispa. Hänet vihittiin papiksi 20. joulukuuta 1947 ja nimitettiin Chambéryn (-Saint-Jean-de-Maurienne-Tarentaisen) arkkihiippakunnan vihkipiispaksi sekä San Leonen titulaaripiispaksi 21. huhtikuuta 1969. Piispaksi vihkiminen seurasi 21. kesäkuuta. Pääkonsekraattorina toimi André-Georges Bontems, jota avustivat Louis-Jean-Frédéric Guyot ja Joseph Gustave François Wicquart.
Lecrosnier sai 3. marraskuuta 1979 nimityksen Belfort-Montbéliardin piispaksi, jona hän toimi, kunnes jäi eläkkeelle 1. maaliskuuta 2000.
Hersham and Walton Motors

| HWM |
| --- | --- |
Koko nimi:  Hersham and Walton Motors Ltd.
Päämaja:   Yhdistynyt kuningaskunta
Perustajat:  John Hit, George Abecassis
Tunnetuimmat kuljettajat:  Lance Macklin, Peter Collins, Paul Frere, Stirling Moss
Moottorit:  Alta
Saavutukset Formula 1:n MM-sarjassa
Ensimmäinen kilpailu:  Sveitsin GP 1952
Kilpailuja:  14
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0 (2)
Viimeinen kilpailu:  Monacon GP 1955
Hersham and Walton Motors eli HWM oli Formula 1 -talli kausilla 1951-1955. Se osallistui yhteensä 14 Grand Prix -kilpailuun saavuttamatta yhtään voittoa tai paalupaikkaa . Tosin se osallistui 1954 ja 1955 vain yhteen kilpailuun molemmilla kausilla.
HWM:n kuljettajat kausittain

George Abecassis (1951)
Stirling Moss (1951)
Lance Macklin (1952)
Peter Collins (1952)
Tony Gaze (1952)
Duncan Hamilton (1952)
Paul Frère (1952)
Dries van der Lof (1952)
George Abecassis (1952)
Johnny Claes (1952)
Roger Laurent (1952)
Stirling Moss (1952)
Yves Giraud Cabantous (1952)
Lance Macklin (1953)
Peter Collins (1953)
Paul Frère (1953)
Yves Giraud Cabantous (1953)
Albert Scherrer (1953)
Duncan Hamilton (1953)
Jack Fairman (1953)
John Fitch (1953)
Lance Macklin (1954)
Ted Whiteaway (1955)
Huomioita

↑  Valmistajien mestaruustaistelu alkoi kaudella 1958.
Ferenc Deákin silta

| Ferenc Deákin silta |
| --- | --- |

Ajokaistoja:  4
Ylittää:  Tonava
Sijainti:  Budapest
Pituus:  700 m
Avattu liikenteelle:  16. marraskuuta 1990
Koordinaatit:  47.38925°N, 19.01370°E
Lisää silta-artikkeleitaArkkitehtuurin teemasivulla
Ferenc Deákin silta on Tonavan yli kulkeva silta Budapestissa, aivan kaupungin etelärajalla. Budapestin kehätie M0 kulkee sitä pitkin. Sillan pituus on 700 metriä, ja sen ovat suunnitelleet Tibor Klatsmány ja Tibor Sigrid.
Sillasta järjestettiin suunnittelukilpailu vuonna 1981, ja sen rakentaminen alkoi vuonna 1987. Silta avattiin liikenteelle 16. marraskuuta 1990. Silta on nimetty valtiomies Ferenc Deákin mukaan. Sen nimenä oli aluksi Hárosin silta (unk. Hárosi híd).